《刘山人僦居邻舍书此为赠》
明代·林大春

西家有客隐房廊，疑是梁鸿与孟光。湖海早能藏姓字，江山谁复擅文章。

风前凤啸声凄切，天际鸿飞影混茫。却笑南阳一出后，断烟空锁卧龙冈。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。